ขึ้นค่าแรงอีก2บาท! รัฐอุ้มชูผู้ใช้แรงงาน
&nbsp;
20 ส.ค. 2554

โพสต์ทูเดย์ — ขึ้นค่าแรงขึ้นต่ำ แม่ฮ่องสอนเพชรบูรณ์อุทัยธานี อีก 2 บาท
นายวัชระ กรรณิการ์ รองโฆษกประจำสำนักนายกรัฐมนตรี เปิดเผยว่าที่ประชุม ครม. มีมติเห็นชอบให้มีการปรับขึ้นอัตราค่าจ้างขั้นต่ำใน 3 จังหวัด ได้แก่ จ.แม่ฮ่องสอน จากค่าแรงขั้นต่ำวันละ 151 บาท เพิ่มอีก 2 บาท เป็น 153 บาท จ.อุทัยธานี เพิ่มขึ้นจาก 158 บาท อีก 2 บาท เป็น 160 บาท และ จ.เพชรบูรณ์ จาก 155 บาท เพิ่มอีก 3 บาท เป็น 158 บาท โดยให้มีผลบังคับใช้ถัดจากวันที่ประกาศในราชกิจจานุเบกษา 
ขณะที่อีก 2 จังหวัด คือ จ.เชียงรายและสุโขทัยนั้น ครม. ยังไม่อนุมัติให้มีการปรับขึ้น
นายวัชระ กล่าวว่า สาเหตุที่ ครม. ให้คงอัตราค่าแรงขั้นต่ำของ 2 จังหวัด เพราะคณะอนุกรรมการพิจารณาและทบทวนอัตราค่าจ้างขั้นต่ำของ 2 จังหวัด เห็นตรงกันว่า แม้เศรษฐกิจมีแนวโน้มการฟื้นตัวอย่างต่อเนื่องแต่ค่าครองชีพของประชาชนปัจจุบันยังอยู่ในระดับที่ไม่สูงมากนัก 
ประกอบด้วยมาตรการช่วยค่าครองชีพของรัฐบาลจะเพิ่มสูงขึ้นแต่ในราคาที่ลดลงอย่างมากจากปีที่ผ่านมา ประกอบกับมาตรการช่วยเหลือค่าครองชีพของรัฐบาล และค่าครองชีพ ทำให้ค่าครองชีพของประชาชนลดลง ด้านการจับจ่ายใช้สอยจากการที่ภาวะเงินเฟ้อเริ่มเข้าสู่สภาวะปกติ ส่งผลให้ภาวะการจ้างงานเริ่มดีขึ้น
นายวัชระ กล่าวว่า คณะอนุกรรมการ ค่าจ้างจังหวัดสุโขทัยตั้งข้อสังเกตเกี่ยวกับการไม่เห็นควรให้เพิ่มอัตราค่าจ้างแรงงานขั้นต่ำวันละ 153 บาท เนื่องจากการฟื้นตัวของเศรษฐกิจยังไม่ชัดเจน หากมีการปรับเพิ่มค่าแรงขั้นต่ำที่สุดจะกระทบกับนายจ้าง 
นอกจากนี้ ผลการสำรวจอัตราค่าแรงขั้นต่ำปี 2552 ของ จ.สุโขทัย พบลูกจ้างมีค่าใช้จ่ายที่จำเป็นตามอัตภาพวันละ 126.41 บาท และตามคุณภาพวันละ 134.86 บาท ซึ่งถือว่ายังต่ำกว่าแรงงานขั้นต่ำ
สำหรับคณะอนุกรรมการค่าจ้างจังหวัดเชียงราย ก็ตั้งข้อสังเกตว่าอัตราค่าจ้างแรงงานขั้นต่ำที่กำหนดไว้วันละ 157 บาท เนื่องจากดัชนีผู้บริโภคระดับจังหวัดในปี 2552 เทียบกับปี 2551 ลดลง รวมทั้งผลการสำรวจอัตราค่าแรงขั้นต่ำปี 2552 ของ จ.เชียงราย พบลูกจ้างมีค่าใช้จ่ายที่จำเป็นตามอัตภาพวันละ 136.35 บาท และตามคุณภาพวันละ 148.47 บาท ถือว่ายังต่ำกว่าแรงงานขั้นต่ำ 
นอกจากนี้ ยังพบว่าอัตราค่าจ้างขั้นต่ำของ จ.เชียงราย ยังสูงกว่าอัตราค่าจ้างขั้นต่ำในกลุ่มจังหวัดเดียวกัน 56 บาท คือ จ.น่าน อัตราค่าจ้างขั้นต่ำ 152 บาท จ.พะเยา วันละ 151 บาท และ จ.แพร่ วันละ 151 บาท